nb de is en en is en en is en en is en en is en en en en en hu de et en en is en en is en en is en en en is en en is en en is en en is en en is en en en en de de is en en is en en is en en is en en is en is en en en is en is en en is en en en en hu de is is en en is en is en en is en en en is de is en is en is is is en is en en is en en is en en en sv de is en is is en en is en en is en en en en is en en pt is en is is is is en cs en cs en en cs en en cs cs cs da en cs en cs en en en cs cs da en is en en cs cs en en en fr cs en is et de is is is en is cs en en cs cs en en en cs cs da en is cs en en cs cs en en en cs cs da en is cs en en cs da en
Rósir og rjómi: November 2014
Maðurinn minn og guttinn fá báðir dagatal í ár og núna í blálokin á nóvember náði ég að klára þau og taka myndir til þess að sýna ykkur....
Guttinn fær bókadagatal. ég er ekki búin að finna til 24 bækur núna eins og sést á körfunni, en það er allt í lagi, ég bæti bara við þegar ég kemst á bókasafnið og svo ætla ég líka að fá nokkrar lánaðar frá mömmu.
Þetta eru alls konar bækur, nokkrar jólabækur, t.d. er "Jólin koma" þann 12. des og þá byrjum við að lesa um jólasveinana. Ég keypti nokkrar bækur á bókamarkaði í haust, annað eru bara bækur sem hann á og við höfum ekki lesið lengi. Mér finnst alls ekki nauðsynlegt að hafa þetta allt nýjar bækur, gleðin felst í að opna spennandi pakka á hverjum degi og eiga notalega stund saman þegar bókin er lesin.
Ég vildi hafa merkimiða með tölustöfunum því að guttinn hefur svo mikinn áhuga á þeim. Þessa fallegu tölustafi má finna hérna.
Email ThisBlogThis!Share to TwitterShare to FacebookShare to Pinterest
Labels: DIY, dúllerí, föndur, frítt prentefni, jól, jóladagatal, samvera
Stundum kemur hann til mín og biður um að fá að mála og um daginn gerðum við einmitt það áður en hann fór upp í rúm (og ég eyddi dágóðum tíma í að þrífa málninguna af borðinu því að ég gleymdi að setja eitthvað undir!)
Við notuðum piparkökumót úr "eldhúsinu hans" og hann var ótrúlega lunkinn við að setja málningu á kantana til þess að stimpla
Útkoman var svona allskonar, hann stimplaði, ég stimplaði og hann málaði eitthvað voða fínt. Hann valdi sjálfur litina, ég hefði vafalaust valið öðruvísi liti, en hann var svo ánægður með þetta!
Næsta kvöld mundi ég allavegana eftir að setja dagblað undir!
Það voru miklar og skemmtilegar pælingar um liti og litablöndun
Annars var bara málað á pokana eins og innblásturinn bauð
og auðvitað endað á glimmeri að ósk guttans.
Posted by Rósir og rjómi at 15:16 1 comment:
Email ThisBlogThis!Share to TwitterShare to FacebookShare to Pinterest
Labels: föndur, innpökkun, jól, krakkaföndur, pakkar, samvera
Þar sem fyrsti í aðventu nálgast óðfluga kemur fyrsta jólatengda færsla þessa árs um ljúfan laugardag með stórfjölskyldunni þar sem laufabrauð voru skorin út og steikt. Ég notaði tækifærið og tók nokkrar fallegar myndir fyrir heimasíðuna hans pabba en hann gerir fallegu laufabrauðsjárnin sem sjást á myndunum.
Útvarpið sem að langafi minn fékk þegar hann var áttræður var dregið fram úr geymslunni og naut sín í bakgrunni. Jólakúlurnar eru frá æskujólum mömmu minnar og alveg hreint sérlega fallegar.
En aðallega var ég að mynda laufabrauðsjárnin og skemmti mér vel við að dúlla við uppstillingar
Eins og þessi fallegu lúnu box
eða þessar sígildu gömu matreiðslubækur
Þessi uppstilling er alveg sérlega krúttleg, þetta er uppskriftabókin hennar mömmu og einhver bræðra minna sem var nýbúinn að læra að skrifa sá sig knúinn til að bæta mikilvægu innihaldsefni við, enda vita allir að tveir apar gera gæfumuninn í öllum bakstri!
Mér fannst ótúrlega gaman að prófa mig áfram með mismunandi gróf járn, niðurstaðan var sú að það væri bæði betra!
Best var þó lokaútkoman, stafli af ljúffengu, nýsteiktu og stökku laufabrauði
Okkur fannst ekki amalegt að skola því niður með smá jólablandi
Posted by Rósir og rjómi at 22:06 2 comments:
Email ThisBlogThis!Share to TwitterShare to FacebookShare to Pinterest
Þrennt á þriðjudegi #8 Grænt og vænt
Nokkrir grænir og umhverfisvænir hlutir frá síðustu viku sem mig langaði til að deila með ykkur.
Ég kaupi stundum lífræna sápu, en ekki alltaf þar sem hún er mjög dýr. Þá kaupi ég svona svansmerktar sápur og smelli nokkrum ilmdropum út í til að fá góða lykt. Eða kannski að "unaðslegur ilmur" lýsi því betur?
Ég er dekruð af tengdamömmu minni og fæ iðulega svona æðislegar lífrænar snyrtivörur í afmælisgjöf. Sérlega góð gjafahugmynd!
Rakst á þennan umhverfisvæna tannbursta um daginn sem er ekki búinn til úr plasti heldur maís sterkju. Spennandi hugmynd til þess að minnka plastnotkun.
Posted by Rósir og rjómi at 21:09 No comments:
Email ThisBlogThis!Share to TwitterShare to FacebookShare to Pinterest
Labels: gjafahugmynd, Grænn apríl, snyrtivörur, umhverfisvænt, þrennt á þriðjudegi
Við vorum boðin í sérlega skemmtilegt barnaafmæli um daginn þar sem afmælisbarnið óskaði eftir því að vera prins í einn dag, alvöru prins! Mamma hans og pabbi voru drottning og kóngur og svo máttu gestirnir allir mæta í búning. Guttanum fannst lítið spennandi við að vera prins eða prinsessa og valdi að fara sem töframaður, enda góður töframaður nauðsynlegur í öllum höllum!
Eins og sjá má er búningurinn heimagerður. Skikkjan er rautt efni úr Rúmfó, guttinn var alveg harður á því að hann vildi hafa rauða skikkju!
Pípuhattinn gerðu feðgarnir saman úr svörtu kartoni.
Töfrasportinn er trjágrein sem að við fundum og klipptum saman. Þegar heim var komið vildi guttinn fá að skreyta töfrasprotann með rauðu glimmeri.
Föndurglaða mamman lumar á flestum litum glimmerlitrófsins og guttinn valdi nákvæmlega þann rauða lit sem hann vildi.
Lími makað á greinina og svo glimmerað af hjartans lyst! Takið eftir samanbrotna blaðinu sem er undir, það auðveldar til muna að hella umfram glimmerinu aftur í glasið.
Hókus pókus, kominn svona líka glimrandi fínn töframaður!
Posted by Rósir og rjómi at 20:29 1 comment:
Email ThisBlogThis!Share to TwitterShare to FacebookShare to Pinterest
Labels: föndur, krakkaföndur, öskudagur, samvera
Þrennt á þriðjudegi #7 Fallegt í miðbænum
Ég fór í gönguferð um miðbæinn um daginn með litla guttann og smellti nokkrum myndum af í flýti.
Mér fannst þessi gluggi svo fallegur, smekkleg lausn að hafa litlar gardínur en svo blóm efst og neðst til þess að það sjáist ekki of mikið inn.
Þrjú haustblóm í potti breyta öllu hér, svo vinalegt.
Fyrir þá sem eru hrifnir af dýrahornum þá er þetta flott hugmynd, mjög glæsilegt fyrir ofan innganginn.
Posted by Rósir og rjómi at 21:54 1 comment:
Email ThisBlogThis!Share to TwitterShare to FacebookShare to Pinterest
Labels: þrennt á þriðjudegi
Newer Posts Older Posts Home
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Þrennt á þriðjudegi #8 Grænt og vænt
Þrennt á þriðjudegi #7 Fallegt í miðbænum
Simple theme. Powered by Blogger.